黃劍文(Kimman) 自《中年好聲音2》後,歌迷人數培增,並承諾得獎後會同歌迷搞場BBQ聚會。日前劍文終於找數,同過百歌迷歡度一個歡樂嘅晚上。一向歌迷聚會都係以歌會友,劍文話首次同歌迷一齊BBQ感覺好興奮,由於這天天氣悶熱,他戥歌迷感到辛苦,歌迷仲好sweet話幾熱都要陪你,令他份外感動。
現場仲有歌迷們悉心佈置打卡位,劍文到達現場後,過百歌迷夾道歡呼,當劍文行到去露台的時候,一班歌迷們好有心思,預先準備大合唱《凡星》送給他。這首歌對劍文份外有意義,因為是他比賽時候進入三強的必殺歌,劍文聽到的時候,都有眼濕濕。
原先安排在露台BBQ及同歌迷唱歌,雖然天公不造美,活動移師室內進行,劍文話反而更親密,所有歌迷圍住自己唱歌,感覺好多愛包圍著自己,仲見到大家笑得好開心,所有人好似回復小朋友一樣。因為今次的聚會,歌迷們改咗會名叫「Kimchi Family」,劍文開心表示自己擁有一個大家庭!他接受無綫訪問時,更表示希望下次搞一個小型音樂會,以歌會歌迷。